ՀԱՅՏԱՐԱՐՈՒԹՅՈՒՆ

ՆԱԽԱՈՐԱԿԱՎՈՐՄԱՆ ԸՆԹԱՑԱԿԱՐԳԻ ՄԱՍԻՆ

Հայտարարության սույն տեքստը հաստատված է բաց մրցույթի գնահատող հանձնաժողովի 2023 թվականի հոկտեմբերի 20-ի թիվ 1 որոշմամբ և հրապարակվում է

«Գնումների մասին» ՀՀ օրենքի 24-րդ հոդվածի համաձայն

Ընթացակարգի ծածկագիրը` ՀՀ-ԲԾ-Ա-ԲՄԽԾՁԲ-23/131-1

**I. ԳՆՄԱՆ ԱՌԱՐԿԱՅԻ ԲՆՈՒԹԱԳԻՐԸ**

1. Պատվիրատուն` Շրջակա միջավայրի նախարարության «Բնապահպանական ծրագրերի իրականացման գրասենյակ» պետական հիմնարկը*,* որը գտնվում է ք. Երևան, Ա. Արմենակյան 129 հասցեում«Շենքերի էներգաարդյունավետ արդիականացմանն ուղղված ներդրումների ռիսկերի նվազեցում» ՄԱԶԾ-ԿԿՀ/00098348 ծրագրի «Շենքերի ոլորտում չափողականություն, հաշվետվայնություն և հավաստագրում (ՉՀՀ) համակարգի ստեղծում և գիտելիքների կառավարում» բաղադրիչ 1-ի շենքերում էներգիայի օգտագործման մոնիտորինգի գծով խորհրդատվական ծառայությունների ձեռքբերման նպատակով հայտարարում է բաց մրցույթի նախաորակավորման ընթացակարգ՝

|  |  |
| --- | --- |
| **ՉԱՓԱԲԱԺԻՆ** | **ԳՆՄԱՆ ԱՌԱՐԿԱՆ** |
| Չափաբաժին 1 | Շենքերում էներգիայի օգտագործման մոնիորինգի գծով խորհրդատվական ծառայություններ |

**1․ ԾՐԱԳՐԻ ՆԱԽԱՊԱՏՄՈՒԹՅՈՒՆԸ ԵՎ ՀԱՄԱՏԵՔՍՏԸ**

ՀՀ շրջակա միջավայրի նախարարության «Բնապահպանական ծրագրերի իրականացման գրասենյակ» պետական հիմնարկը (ԲԾԻԳ ՊՀ) «Շենքերի էներգաարդյունավետ արդիականացմանն ուղղված ներդրումների ռիսկերի նվազեցում» ՄԱԶԾ-ԿԿՀ/00098348 ծրագրի «Շենքերի ոլորտում ՉՀՀ համակարգի ստեղծում և գիտելիքների կառավարում» Բաղադրիչ 1-ի իրականացման գործընկերն է:

Կանաչ կլիմայի հիմնադրամի (ԿԿՀ) կողմից ֆինանսավորվող «Շենքերի էներգաարդյունավետ արդիականացմանն ուղղված ներդրումների ռիսկերի նվազեցում» Ծրագիրը միտված է սիստեմատիկաբար նվազեցնել ջերմոցային գազերի (ՋԳ) արտանետումները Հայաստանում գոյություն ունեցող շենքերի ֆոնդից և այդ միջոցով, ապահովել կայուն զարգացման օգուտները: Դա իրականացնելու համար Ծրագիրը կենտրոնանում է էներգաարդյունավետ (ԷԱ) արդիականացմանն ուղղված ներդրումների ընդհանուր ռիսկերի նվազեցմանը շենքերում, որպես ՀՀ-ում էներգիայի հիմնական սպառող սեկտոր:

ԷԱ արդիականացմանն ուղղված ներդրումների համար բարենպաստ շուկայական միջավայրի և մասշտաբավորման ընդունակ բիզնես մոդելի ստեղծումը հանգեցնելու է էներգիայի էական խնայողության, ՋԳ արտանետումների կրճատման, կանաչ աշխատատեղերի ստեղծման և աղքատության կրճատման: Ծրագիրը շենքերի ԷԱ վերակառուցման առաջ ծառացած շուկայական խոչընդոտները հաղթահարելու է քաղաքականության և ֆինանսական ռիսկերի նվազեցման գործիքների համադրության և շուկայի առանցքային խաղացողների համար նպատակային ֆինանսական արտոնությունների միջոցով:

Քաղաքականության, ֆինանսական, շուկայական, տեխնիկական և կարողությունների խոչընդոտները թիրախավորելու միջոցով Ծրագիրն էապես նվազեցնելու է շենքերի ԷԱ արդիականացմանն ուղղված ներդրումների ռիսկերը և խրախուսելու է մասնավոր հատվածի ներդրումները` այդպիսով մասշտաբավորելով երկրում շենքերի ԷԱ արդիականացմանն ուղղվող ներդրումները:

Ռիսկերի յուրաքանչյուր կոնկրետ ոլորտի խնդիրները լուծելու մոտեցումները ներառված են Ծրագրի չորս բաղադրիչներում. Շենքերի ոլորտում չափողականության, հաշվետվայնության և հավաստագրման (ՉՀՀ) համակարգի ստեղծում և գիտելիքների կառավարում, քաղաքականության ռիսկերի նվազեցում, ֆինանսական ռիսկերի նվազեցում և ֆինանսական արտոնություններ:

Ծրագիրը կաջակցի շենքերի ոլորտում ՉՀՀ շրջանակի, այդ թվում` Էներգետիկ կառավարման տեղեկատվական համակարգերի (ԷԿՏՀ) ստեղծման ՄԱԶԾ-ի փորձի հիման վրա կազմված ուղեցույցների և մեթոդաբանության մշակմանը: Շահառուների շրջանում տեղեկատվության առավել տարածման ու քաղված դասերի տրամադրման քաջալերման միջոցով Ծրագիրը կաջակցի նաև Հայաստանում գիտելիքների ձեռքբերման և կոլեկտիվ ուսուցման գործընթացներին:

**Առաջադրանքի նպատակը**

Շենքերի ոլորտում ՉՀՀ համակարգի ստեղծումը և Համայնքային էներգետիկ կառավարման համակարգի (ՀԷԿՀ) կայացումը իրականացվում է, որպես ՉՀՀ երկրի ներքին համակարգի ստեղծման և ներդրման բաղադրիչ: Այն կնպաստի նաև ՀՀ համայնքներում կայուն էներգետիկ պլանների իրականացմանը, հասարակական շենքերում էներգասպառման մոնիտորինգի համակարգի կայացմանը, հավաքագրված տվյալների պահպանմանը ԷԿՏՀ-ում, ԷԱ միջոցառումների առաջնահերթության գնահատմանը և արդյունքում` ձեռքբերված էներգախնայողության ու ՋԳ արտանետումների կրճատումների գնահատմանը:

Առաջադրանքի նպատակն է շենքերի ոլորտի համար ստեղծել ուժեղ ՉՀՀ, որը հնարավորություն կտա շենքերում էներգիայի օգտագործման մոնիտորինգ իրականացնել և կերտել շենքերի ԷԱ արդիականացման ներդրումների պատմություն։

Ծրագիրը, ստեղծված հարթակի/վեբ-կայքի միջոցով, պոտենցիալ վարկառուներին (այդ թվում առևտրային բանկերին) տեղեկություններ կտրամադրի ԷԱ արդիականացման և ՎԷ աղբյուրների ինտեգրման արդյունքում ծախսերի խնայողության պոտենցիալի վերաբերյալ:

Առաջադրանքի նպատակն է տեղական խորհրդատուներին հնարավորություն ընձեռել իրենց գիտելիքները, փորձը և հմտությունները ներդնել վերոնշյալ խնդիրների լուծման և երկրի բարենպաստ ու կայուն զարգացման համար անհրաժեշտ արդյունքների ապահովմանը։

**Աշխատանքի շրջանակները**

Խորհրդատվության ընդհանուր նպատակն է իրականացնել Հայաստանում շենքերի ոլորտում էներգասպառման, էներգաարդյունավետության մոնիթորինգ, վերլուծություն ու կանխատեսում։ Ծրագրի շրջանակներում հասարակական շենքերի էներգետիկ աուդիտների իրականացում։ Դրանց էներգետիկ անձնագրերի կազմում /յուրաքանչյուր ամիս 3 շենքի/, ԷԱ միջոցառումների փաթեթների արձանագրում և դրանց արդյունքում ԷԽ և ՋԳ արտանետումների նվազեցման գնահատում։ Կատարողը կաջակցի ՄԱԶԾ-ԿԿՀ ծրագրի շահառու հանդիսացող, ինչպես նաև հասարակական շենքերում էներգիայի սպառման տվյալների մոնիտորինգի համապատասխան համակարգ ներդնելուն, և կիրականացնի էներգետիկ կառավարման տեղեկատվական համակարգի (EMIS) համար անհրաժեշտ բոլոր տվյալների հավաքագրում։

**ՏԵԽՆԻԿԱԿԱՆ ԱՌԱՋԱԴՐԱՆՔ**

Իրականացնել Ծրագրի շրջանակներում ջերմաարդիականացված բնակելի և հասարակական շենքերի էներգետիկ աուդիտներ, կազմել էներգետիկ անձնագրերը՝ ներառյալ էներգաարդյունավետության դասի որոշումը։

Իրականացնել Ծրագրի շրջանակներում ջերմաարդիականացված և/կամ պլանավորվող բնակելի և հասարակական շենքերի էներգասպառման, հարմարավետության մակարդակի և այլ հարաչափերի մոնիտորինգ, շենքերի հիմնական էներգետիկ ցուցանիշների վերահսկման նպատակով։

Կատարել ջերմաարդիականացման ենթակա շենքերի համար անհրաժեշտ ներդրումների, էներգախնայողության ներուժի, ՋԳ արտանետումների նվազեցման և այլ էներգետիկ և ֆինանսատնտեսական ցուցանիշների գնահատում։

Իրականացնել Ծրագրի շրջանակում ջերմաարդիականացված հասարակական շենքերից ստատիկ և դինամիկ տվյալների հավաքագրում։ Այդ թվում՝ էներգախնայողության և ՋԳ արտանետումների նվազեցման մոնիտորինգի իրականացում և տվյալների բազայի թարմացում ամսական կտրվածքով:

ԷԱ միջոցառումների փաթեթների արձանագրում և դրանց արդյունքում ԷԽ և ՋԳ արտանետումների նվազեցման գնահատում։ Աջակցել Հայաստանում շենքերի ոլորտի Էներգետիկ կառավարման տեղեկատվական համակարգի /ԷԿՏՀ/ ստեղծմանը։

Աջակցել ԷԿՏՀ համակարգի համար տվյալների բազայի ձևավորմանը և էներգախնայողության մոնիտորինգին։ Մասնակցել շենքերի համար ուղեցույցների, էներգասպառման մոնիտորինգի մեթոդաբանության մշակմանը։

Աշխատել շենքերի ջերմատեխնիկական ցուցանիշների և ԷԱ արդիականացման ներդրումների տվյալների շտեմարանի թարմացման ուղղությամբ:

Ծրագրի հաղորդակցության փորձագետին տրամադրել ամփոփ տեղեկատվություն Ծրագրի արդյունքների տեսանելիության, հաղորդակցության և տարածման համար:

Օժանդակել Ծրագրի ընթացիկ և վերջնական արդյունքների, ուղերձների արդյունավետ հաղորդակցմանը և տարածմանը։

Աջակցել սեմինարների, ազգային և միջազգային աշխատաժողովների, շնորհանդեսների կազմակերպմանը, գովազդային նյութերի մշակմանը և տարածմանը։

1. **Փորձի և որակավորման պահանջները \***

|  | **Նվազագույն պահանջներ** | **Առավելություններ** |
| --- | --- | --- |
| **Հիմնական որակավո­րումներ** | * Բարձրագույն ճարտարագիտական կրթություն * Շենքերի ԷԱ ոլորտում առնվազն 5 տարվա աշխատանքային փորձ * Հասարակական և բնակելի շենքերի էներգետիկ աուդիտի փորձառություն * ԷԱ և ՎԷ նորագույն տեխնոլոգիաների ոլորտում դասընթացների, սեմինարների իրականացման փորձ, * Շենքերում ջերմաարդիականացման նախագծային և շինարարական աշխատանքների վերահսկման փորձ | * Ռուսերենի իմացություն * Անգլերենի իմացություն * Գլոբալ էկոլոգիական հիմնադրամի և Կանաչ կլիմայի հիմնադրամի կողմից ֆինանսավորվող միջազգային նախագծերում փորձի առկայություն * Էներգետիկ աուդիտի դասընթացներին մասնակցության սերտիֆիկատի առկայություն |
| **Ընդհանուր որակավո­րումներ** | * Շենքերում վերականգնվող էներգետիկ աղբյուրների կիրառման փորձ, * Հայերենի գերազանց իմացություն, * Անձնական շփման և հաղորդակցության գերազանց հմտություններ, որոշումներ ընդունելու կարողություն, * Բանակցելու լավ հմտություն, համաձայնության հասնելու կարողություն: |  |
| **Հատուկ փորձ** | * Շենքերում ժամանակակից ԷԱ և ՎԷ տեխնոլոգիաների, ջեր­մա­մեկուսիչ նյութերի, շենքերի սերտիֆիկացման ընթացակարգերի, էներգետիկ անձնագրերի կազմման իմացություն, * Մեղմման միջոցառումների գնահատման ունակություն, * Շենքերում էներգետիկ աուդիտի գործիքների և ծրագրերի օգտագործման իմացություն։ | * Ջեր­մա­մեկուսիչ նյութերի ԳՕՍՏ-երի, ՀՍՏ-ների ՏՊ-ների մշակման փորձառություն * ԿՓՄԽ 2006թ․ ուղեցույցի իմացություն |

**\*** Փորձի և որակավորման պահանջները հավաստելու համար ներկայացնել նմանատիպ աշխատանքների կատարման առնվազն 1 պայմանագիր և/կամ կատարված աշխատանքները հավաստող հետևյալ փաստաթղթերից առնվազն որևէ մեկի առկայությունը՝ տեղեկանք, կարծիք, երաշխավորագիր, աշխատանքների կատարման հանձնման-ընդունման ակտ արձանագրություն։

**II. ԸՆԹԱՑԱԿԱՐԳԻՆ ՄԱՍՆԱԿՑԵԼՈՒ ՊԱՅՄԱՆՆԵՐԸ**

1. «Գնումների մասին» ՀՀ օրենքի 7-րդ հոդվածի համաձայն` ցանկացած անձ, անկախ նրա օտարերկրյա ֆիզիկական անձ, կազմակերպություն կամ քաղաքացիություն չունեցող անձ լինելու հանգամանքից, ունի նախաորակավորման ընթացակարգին մասնակցելու հավասար իրավունք:
2. Նախաորակավորման ընթացակարգին մասնակցելու ցանկություն ունեցող մասնակիցը պետք է` բավարարի սույն հայտարարության և տեխնիկական բնութագրի մեջ ներկայացված պահանջներին: Մասնակիցը համարվում է սույն ենթակետով նախատեսված որակավորման չափանիշին բավարարող, եթե հայտով ներկայացրել է պահանջվող տեղեկությունները։
3. Մասնակիցները նախաորակավորման ընթացակարգին կարող են մասնակցել համատեղ գործունեության կարգով (կոնսորցիումով)։ Նման դեպքում`

1) նախաորակավորման հայտը ներառում է նաև համատեղ գործունեության պայմանագիր.

2) նախաորակավորման հայտի գնահատման ժամանակ հաշվի են առնվում համատեղ գործունեության պայմանագրի բոլոր անդամների միասնական որակավորումները (համատեղ գործունեության պայմանագրի յուրաքանչյուր անդամի որակավորումը պետք է համապատասխանի այդ պայմանագրով տվյալ անդամի ստանձնած` սույն հայտարարությամբ սահմանված որակավորման պահանջներին)

3) մասնակիցները կրում են համատեղ և համապարտ պատասխանատվություն.

4) համատեղ գործունեության պայմանագրի կողմը (կողմերը) չի (չեն) կարող նույն ընթացակարգին ներկայացնել առանձին հայտ (հայտեր):

5) կոնսորցիումի անդամի կոնսորցիումից դուրս գալու դեպքում կոնսորցիումի հետ պատվիրատուի կնքած պայմանագիրը միակողմանիորեն լուծվում է և կոնսորցիումի անդամների նկատմամբ կիրառվում են պայմանագրով նախատեսված պատասխանատվության միջոցները։

**III. ՊԱՐԶԱԲԱՆՈՒՄ ՍՏԱՆԱԼՈՒ ԵՎ ՀԱՅՏԱՐԱՐՈՒԹՅԱՆ ՄԵՋ**

**ՓՈՓՈԽՈՒԹՅՈՒՆ ԿԱՏԱՐԵԼՈՒ ԿԱՐԳԸ**

1. Մասնակիցն իրավունք ունի նախաորակավորման հայտերի ներկայացման վերջնաժամկետը լրանալուց առնվազն մեկ աշխատանքային օր առաջ հանձնաժողովից պահանջելու նախաորակավորման հայտարարության վերաբերյալ պարզաբանում։ Ընդ որում պարզաբանումը կարող է պահանջվել մինչև սույն կետում նշված օրվա ժամը 17:00-ն (ընթացակարգի անցկացման վայրի ժամանակով): Հանձնաժողովը հարցումը կատարած մասնակցին պարզաբանումը տրամադրում է հարցումը ստանալու օրվան հաջորդող մեկ աշխատանքային օրվա ընթացքում, բայց ոչ ուշ, քան նախաորակավորման հայտերի ներկայացման վերջնաժամկետը լրանալուց առնվազն 3 ժամ առաջ։

Սույն կետում նշված հարցումը մասնակիցը ներկայացնում է հանձնաժողովի քարտուղարի էլեկտրոնային փոստին ուղարկելու միջոցով:

Հարցման մասին պարզաբանումն ուղարկվում է հանձնաժողովի քարտուղարի` սույն հայտարարությամբ նախատեսված էլեկտրոնային փոստից մասնակցի` հարցումը ստացված էլեկտրոնային փոստին ուղարկելու միջոցով:

1. Հարցման և պարզաբանումների բովանդակության մասին հայտարարությունը պարզաբանումը տրամադրելու օրը հրապարակվում է տեղեկագրում` առանց նշելու հարցումը կատարած մասնակցի տվյալները։
2. Պարզաբանում չի տրամադրվում, եթե հարցումը կատարվել է սույն բաժնով սահմանված ժամկետի խախտմամբ, ինչպես նաև, եթե հարցումը դուրս է սույն հայտարարության բովանդակության շրջանակից։ Ընդ որում, մասնակիցը գրավոր ծանուցվում է պարզաբանում չտրամադրելու հիմքերի մասին` հարցումը ստանալու օրվան հաջորդող մեկ օրացուցային օրվա ընթացքում:
3. Հայտերի ներկայացման վերջնաժամկետը լրանալուց առնվազն երկու աշխատանքային օր առաջ սույն հայտարարության մեջ կարող են կատարվել փոփոխություններ։ Փոփոխություն կատարելու օրվան հաջորդող առաջին աշխատանքային օրը հանձնաժողովի քարտուղարը փոփոխություն կատարելու մասին հայտարարությունը հրապարակում է տեղեկագրում։
4. Նախաորակավորման հայտարարության մեջ փոփոխություններ կատարվելու դեպքում նախաորակավորման հայտերը ներկայացնելու վերջնաժամկետը հաշվվում է այդ փոփոխությունների մասին տեղեկագրում հայտարարության հրապարակման օրվանից։

**IV. ՆԱԽԱՈՐԱԿԱՎՈՐՄԱՆ ՀԱՅՏԸ ՆԵՐԿԱՅԱՑՆԵԼՈՒ ԿԱՐԳԸ**

1. Սույն ընթացակարգին մասնակցելու համար մասնակիցը հանձնաժողովին ներկայացնում է հայտ։
2. Նախաորակավորման հայտը մասնակիցը հանձնաժողովին կարող է ներկայացնել էլեկտրոնային եղանակով` **գնահատող հանձնաժողովի քարտուղարին հասցեագրված էլեկտրոնային գրությամբ**՝ **janna.dadiyan@env.am** էլեկտրոնային փոստին ուղարկելու միջոցով կամ փաստաթղթային ձևով` **ուղեկցող գրությամբ**, փակ ծրարով, սոսնձված: Ծրարի վրա նախաորակավորման հայտը կազմելու լեզվով նշվում են`

ա. պատվիրատուի անվանումը և հայտի ներկայացման վայրը (հասցեն).

բ. ընթացակարգի ծածկագիրը.

գ. «չբացել մինչև նախաորակավորման հայտերի բացման նիստը» բառերը.

դ. մասնակցի անվանումը (անունը), գտնվելու վայրը և հեռախոսահամարը:

1. Ընթացակարգի հայտերն անհրաժեշտ է ներկայացնել հանձնաժողովին ոչ ուշ, քան **27.10.2023**թ. **ժամը 12:00-ն**:

Նախաորակավորման հայտերը հանձնաժողովին անհրաժեշտ է ներկայացնել մինչև սույն կետով սահմանված ժամկետը լրանալը` **ք. Երևան, Արմենակյան 129, երկրորդ հարկ, 6-րդ սենյակ** հասցեով:

1. Նախաորակավորման հայտերը ստանում և հայտերի գրանցամատյանում գրանցում է հանձնաժողովի քարտուղար՝ շրջակա միջավայրի նախարարության «Բնապահպանական ծրագրերի իրականացման գրասենյակ» պետական հիմնարկի գործերի կառավարման և գնումների բաժնի առաջին կարգի մասնագետ Հովհաննես Կարախանյանը:

Հայտերը քարտուղարի կողմից գրանցվում են գրանցամատյանում` ըստ դրանց ստացման հերթականության` գրանցամատյանում նշելով գրանցման համարը, օրը և ժամը: Մասնակցի պահանջով դրա մասին տրվում է տեղեկանք։ Հայտերը ներկայացնելու վերջնաժամկետը լրանալուց հետո ներկայացված հայտերը գրանցամատյանում չեն գրանցվում և դրանք` ստանալու օրվան հաջորդող երկու աշխատանքային օրվա ընթացքում քարտուղարի կողմից վերադարձվում են:

1. **Մասնակիցը նախաորակավորման հայտով ներկայացնում է`**

**1) իր կողմից հաստատված նախաորակավորման ընթացակարգին մասնակցելու գրավոր դիմում` համաձայն հավելված N 1-ի,**

**2) իր կողմից հաստատված հայտարարություն՝ սույն հայտարարությամբ սահմանված «Մասնագիտական գործունեության համապատասխանություն պայմանագրով նախատեսված գործունեությանը» որակավորման չափանիշի պահանջներին իր համապատասխանության մասին` համաձայն հավելված N 2-ի,**

**3) ֆիզիկական անձ մասնակիցները ներկայանցում են նաև ինքնակենսագրական (CV)՝ հաստատված տվյալ անձի կողմից,**

**4) համատեղ գործունեության պայմանագրի պատճենը, եթե մասնակիցները սույն ընթացակարգին մասնակցում են համատեղ գործունեության կարգով (կոնսորցիումով)։**

1. Հայտը ծրարով ներկայացնելու դեպքում հայտում ներառվող բոլոր փաստաթղթերը ներկայացվում են բնօրինակից և թվով 2 պատճեններից: Փաստաթղթերի փաթեթների վրա համապատասխանաբար գրվում են «բնօրինակ» և «պատճեն» բառերը: Բնօրինակ փաստաթղթերի փոխարեն կարող են ներկայացվել դրանց նոտարական կարգով վավերացված օրինակները.
2. Նախաորակավորման հայտերը, հայերենից բացի, կարող են ներկայացվել նաև անգլերեն կամ ռուսերեն:
3. Ծրարը և սույն հայտարարությամբ նախատեսված` մասնակցի կողմից կազմվող փաստաթղթերը ստորագրում է դրանք ներկայացնող անձը կամ վերջինիս լիազորված անձը (այսուհետ` գործակալ): Եթե նախաորակավորման հայտը ներկայացնում է գործակալը, ապա հայտով ներկայացվում է վերջինիս այդ լիազորությունը վերապահված լինելու մասին փաստաթուղթ: Նպատակահարմարության դեպքում մասնակիցը պահանջվող տեղեկությունները կարող է ներկայացնել սույն հայտարարությամբ առաջարկվող ձևերից տարբերվող այլ ձևերով` պահպանելով պահանջվող վավերապայմանները։

**V. ՆԱԽԱՈՐԱԿԱՎՈՐՄԱՆ ՀԱՅՏԵՐԻ ԲԱՑՈՒՄԸ, ԳՆԱՀԱՏՈՒՄԸ ԵՎ**

**ԱՐԴՅՈՒՆՔՆԵՐԻ ԱՄՓՈՓՈՒՄԸ**

1. Նախաորակավորման հայտերի բացումը, գնահատումը և արդյունքների ամփոփումը կատարվում է նախաորակավորման հայտերի բացման նիստում` **27.10.2022թ. ժամը 12:00-ին, ք. Երևան, Արմենակյան 129 հասցեում։**
2. Նախաորակավորման հայտերի բացման և գնահատման նիստում`

1) հանձնաժողովի քարտուղարը տեղեկատվություն է հաղորդում գրանցամատյանում կատարված գրառումների մասին և հանձնաժողովի նախագահին է փոխանցում հայտերի գրանցամատյանը, դրա անբաժանելի մասը հանդիսացող մյուս փաստաթղթերը, գրանցված հայտերը.

2) սույն կետի 1-ին ենթակետում նշված փաստաթղթերը նախագահին (նիստը նախագահողին) փոխանցվելուց հետո հանձնաժողովը գնահատում է`

ա. հայտեր պարունակող ծրարները կազմելու և ներկայացնելու համապատասխանությունը սահմանված կարգին և բացում համապատասխանող գնահատված հայտերը.

բ. բացված յուրաքանչյուր ծրարում պահանջվող (նախատեսված) փաստաթղթերի առկայությունը և դրանց կազմման համապատասխանությունը սույն հայտարարությամբ սահմանված վավերապայմաններին.

1. Բավարար են գնահատվում սույն հայտարարությամբ նախատեսված պայմաններին համապատասխանող հայտերը: Հակառակ դեպքում նախաորակավորման հայտերը գնահատվում են անբավարար և մերժվում:

Եթե նախաորակավորման հայտերի բացման նիստի ընթացքում իրականացված գնահատման արդյուն­քում մասնակցի հայտում արձանագրվում են անհամապատասխանություններ՝ սույն հայտարարության պահանջների նկատմամբ, ապա հանձնաժողովը մեկ աշխատանքային օրով կասեցնում է նիստը, իսկ հանձնաժողովի քարտուղարը նույն օրը դրա մասին էլեկտրոնային եղանակով տեղեկացնում է մասնակցին՝ առաջարկելով մինչև կասեցման ժամկետի ավարտը շտկել անհամապատասխանությունը: Ընդ որում սույն կետում նշված`

1) առաջարկության մեջ պարտադիր և մանրամասն նկարագրվում են արձանագրված անհամապատասխանությունները.

2) առաջարկությունն ուղարկվում է մասնակցի` սույն հայտարարության մեջ նշված քարտուղարի էլեկտրոնային փոստից մասնակցի դիմումում նշված էլեկտրոնային փոստին ուղարկելու միջոցով:

1. Եթե սույն հայտարարության 20-րդ կետով սահմանված ժամկետում մասնակիցը շտկում է արձանագրված անհամապատասխանությունը, ապա վերջինիս հայտը գնահատվում է բավարար: Հակառակ դեպքում հայտը գնահատվում է անբավարար և մերժվում է: Մասնակիցը շտկված փաստաթղթերը ներկայացնում է սույն ընթացակարգին մասնակցելու դիմումում նշված էլեկտրոնային փոստից հանձնա­ժողովի քարտուղարի` սույն հայտարարությամբ նախատեսված էլեկտրոնային փոստին ուղարկելու միջոցով:
2. Հանձնաժողովի անդամը կամ քարտուղարը չի կարող մասնակցել հանձնաժողովի աշխատանքներին, եթե նախաորակավորման հայտերի բացման նիստում պարզվում է, որ վերջիններիս կողմից հիմնադրված կամ բաժնեմաս (փայաբաժին) ունեցող կազմակերպությունը, կամ իրենց մերձավոր ազգակցությամբ կամ խնամիությամբ կապված անձը (ծնող, ամուսին, երեխա, եղբայր, քույր, ինչպես նաև ամուսնու ծնող, երեխա, եղբայր կամ քույր) կամ այդ անձի կողմից հիմնադրված կամ բաժնեմաս (փայաբաժին) ունեցող կազմակերպությունը տվյալ ընթացակարգին մասնակցելու համար ներկայացրել է հայտ: Եթե առկա է սույն կետով նախատեսված պայմանը, ապա նախաորակավորման հայտերի բացման նիստից անմիջապես հետո սույն ընթացակարգի առնչությամբ շահերի բախում ունեցող հանձնաժողովի անդամը կամ քարտուղարը ինքնաբացարկ է հայտնում ընթացակարգից:
3. Հայտերի բացման, գնահատման և արդյունքների ամփոփման մասին կազմվում է արձանագրություն, որով հաստատվում է նաև նախաորակավորված մասնակիցների ցուցակը: Հանձնաժողովի քարտուղարը մինչև հայտերի գնահատման նիստի ավարտին հաջորդող աշխատանքային օրը ներառյալ`

1) իր և հանձնաժողովի` հայտերի բացման նիստին ներկա անդամների կողմից ստորագրված շահերի բախման բացակայության մասին հայտարարությունների բնօրինակներից արտատպված (սկանավորված) տարբերակները հրապարակում է տեղեկագրում.

2) սույն հայտարարությամբ նախատեսված պայմաններին անբավարար գնահատված հայտեր ներկայացրած մասնակիցներին էլեկտրոնային եղանակով ծանուցում է նախաորակավորման հայտերի մերժման հիմքերի մասին:

**24.Գնման գործընթացին հետագա մասնակցության իրավունք են ստանում նախաորակավորված մասնակիցները:**

Սույն հայտարարության հետ կապված լրացուցիչ տեղեկություններ ստանալու համար կարող եք դիմել հանձնաժողովի քարտուղար` Ժաննա Դադիյանին

Հեռախոս՝ + 010 651631

Էլ. փոստ` [janna.dadiyan@env.am](mailto:janna.dadiyan@env.am)

Պատվիրատու` Շրջակա միջավայրի նախարարության «Բնապահպանական ծրագրերի իրականացման գրասենյակ» պետական հիմնարկ

Հավելված N 1

ՀՀ-ԲԾ-Ա-ԲՄԽԾՁԲ-23/131-1 ծածկագրով բաց մրցույթի

նախաորակավորման ընթացակարգի հայտարարության

**ԴԻՄՈՒՄ**

###### նախաորակավորման ընթացակարգին մասնակցելու

հայտնում է, որ ցանկություն ունի մասնակցել

մասնակցի անվանումը

շրջակա միջավայրի նախարարության «Բնապահպանական ծրագրերի իրականացման գրասենյակ» պետական հիմնարկի կողմից ՀՀ-ԲԾ-Ա-ԲՄԽԾՁԲ-23/131-1 ծածկագրով բաց մրցույթի նախաորակավորման ընթացակարգին և նախաորակավորման հայտարարության պահանջներին համապատասխան ներկայացնում է հայտ:

-ի հարկ վճարողի հաշվառման համարն է` :

մասնակցի անվանումը հարկի վճարողի հաշվառման համարը

-ի էլեկտրոնային փոստի հասցեն է` :

մասնակցի անվանումը էլեկտրոնային փոստի հասցեն

-ի հեռախոսահամարն է` :

մասնակցի անվանումը հեռախոսահամար

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ մասնակցի անվանումը (ղեկավարի պաշտոնը, անուն ազգանունը) ստորագրություն

Կ. Տ.

Հավելված N 2

ՀՀ-ԲԾ-Ա-ԲՄԽԾՁԲ-23/131-1 ծածկագրով բաց մրցույթի

նախաորակավորման ընթացակարգի հայտարարության

**ՀԱՅՏԱՐԱՐՈՒԹՅՈՒՆ**

**«Մասնագիտական գործունեության համապատասխանություն պայմանագրով նախատեսված գործունեությանը» որակավորման չափանիշին համապաստախանության մասին**

Սույնով -ն հայտարարում և հավաստում է, որ մատուցել է

(մասնակցի անվանումը)

ներքոհիշյալ ծառայությունները`

|  |  |  |  |  |  |
| --- | --- | --- | --- | --- | --- |
|  | | | | | |
| Հ/Հ | Տարեթիվը | Համարը | Գումարի չափը | Անվանումը/  նկարագրությունը | Պատվիրատուի հետ կապ հաստատելու տվյալները՝ , անվանումը, հեռախոս, էլ. փոստ |
| 1 | 2 | 3 | 4 | 5 | 6 |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
|  |  |  |  |  |  |

Սույնով \_\_\_\_\_\_\_\_\_\_\_\_\_\_\_\_\_\_\_-ն հայտարարում և հավաստում է, որ բավարարում է ՀՀ-ԲԾ-Ա-ԲՄԽԾՁԲ-23/131-1 ծածկագրով նախաորակավորման հայտարարությամբ սահմանված կազմակերպության փորձի որակավորման չափանիշներին և պատրաստակամ է պահանջի դեպքում սահմանված ժամկետում ներկայացնել վերոնշյալ որակավորումը հիմնավորող փաստաթղթերը։

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ մասնակցի անվանումը (ղեկավարի պաշտոնը, անուն ազգանունը) ստորագրություն

Կ. Տ.